smcproject/ml-wiki-sentences huggingface dataset:
അധികം താമസിയാതെ, ക്ഷയരോഗത്തിന്റെ പ്രത്യാഘാതങ്ങൾക്ക് അദ്ദേഹം കീഴടങ്ങി.
അതിന്റെ ഫലമായി 38-ാം വയസ്സിൽ അദ്ദേഹം മരിച്ചു.
1852-ൽ അദ്ദേഹം എഴുതിയ പുസ്തകം, ക്ലിനിഷെ വോർട്രേജ് (ക്ലിനിക്കൽ ലെക്ചറുകൾ), ഗൈനക്കോളജി മേഖലയിലെ ഒരു സ്വാധീനമുള്ള ശാസ്ത്ര കൃതിയായിരുന്നു.
കിവിഷിനെ അദ്ദേഹത്തിന്റെ വിദ്യാർത്ഥികൾ ഒരു മികച്ച അധ്യാപകനായി കണക്കാക്കി.
കുറിപ്പുകൾ External links Franz Kiwisch von Rotterau @ Who Named It
ഫ്രാൻസ് ജോസഫ് ലാൻഡ് ഇംഗ്ലീഷ് വിലാസം https://ml.wikipedia.org/wiki/Franz_Josef_Land
ഭൂമദ്ധ്യരേഖയിൽ നിന്നും ഏറ്റവും വടക്ക് ഭാഗത്ത് സ്ഥിതിചെയ്യുന്ന ദ്വീപ സമൂഹമാണ് ഫ്രാൻസ് ജോസഫ് ലാൻഡ് (Franz Josef Land).
ഈ പ്രദേശം റഷ്യയുടെ ഭരണത്തിൻ കീഴിലാണ്.
ആർട്ടിക്ക് മഹാസമുദ്രത്തിലെ ബാരന്റ് , കാരാ എന്നീ സമുദ്രങ്ങളിലാണു ജനവാസമില്ലാത്ത ഈ ദ്വീപസമൂഹം സ്ഥിതിചെയ്യുന്നത്.
ആകെ 191 ദ്വീപുകൾ ഉള്ള ഈ പ്രദേശത്തിന് 16,134 ചതുരശ്ര കിലോമീറ്റർ വിസ്തീർണം ഉണ്ട്.
ഇവിടത്തെ 85% പ്രദേശവും ഹിമാനികളാൽ നിറഞ്ഞിരിക്കുന്നു.
ഇവിടത്തെ ഏറ്റവും ഉയരം കൂടിയ പ്രദേശമാണ് സമുദ്ര നിരപ്പിൽ നിന്ന് 2,200 അടി ഉയരത്തിലുള്ള വിൽസെക് ലാൻഡ് .
ഫ്രാൻസ് ജോസഫ് ലാൻഡിനെ കുറിച്ച് ആദ്യമായി റിപ്പോർട്ട് ചെയ്തത് 1873 ൽ  ജൂലിയസ് വോൺ പയർ( Julius von Payer),കാൾ വേപെർഷ് (Karl Weyprecht) എന്നിവരുടെ നേതൃത്വത്തിലുള്ള ആസ്ത്രോ-ഹംഗേറിയൻ ഉത്തരധ്രുവ പര്യവേഷണ സംഘമാണ്.
ആ സമയത്ത് ആസ്ത്രിയയുടെയും ഹംഗറിയുടെയും ചക്രവർത്തി ആയിരുന്ന ഫ്രാൻസ് ജോസഫ് ഒന്നാമന്റെ ബഹുമാന സൂചകമായിട്ടാണു ഈ പ്രദേശത്തിനു ഫ്രാൻസ് ജോസഫ് ലാൻഡ് എന്ന് നാമകരണം ചെയ്തത്.
1926 ഇത് റഷ്യയുടെ ഭാഗമായി.
1994 ഇൽ പ്രകൃതി സാങ്ങ്ച്വരി ആയി പ്രഖ്യാപിക്കപ്പെട്ട ഈ പ്രദേശം 2012 മുതൽ റഷ്യൻ ആർട്ടിക്ക് നാഷണൽ പാർക്കിന്റെ ഭാഗമാണ്.
മീസോസോയിക് കാലത്തെ ( 252 - 66 മില്യൺ വർഷങ്ങൾക്ക് മുന്നേ)യുള്ള എക്കൽ അടിഞ്ഞ മണ്ണും അതിനു മുകളിലായി മഞ്ഞു മൂടിയ  കൃഷ്‌ണശിലാ പാളികളും(basalt) ചേർന്ന  ഭൂപ്രകൃതിയാണ് ഇവിടെ.
ചിത്രശാല ആർട്ടിക്ക് പോപ്പി ,ഹൈസ് ദ്വീപ്‌ നോർത്ത് ബ്രൂക്ക് ദ്വീപ്‌ വാൽറസ്,ഹൈസ് ദ്വീപ് റ്റെഗെത്തോഫ് മുനമ്പ് ,ഹാൾ ദ്വീപ്‌ ഹൈസ് ദ്വീപ്‌ അവലംബം
ഫ്രാൻസ് ദേശീയ ഫുട്ബോൾ ടീം ഇംഗ്ലീഷ് വിലാസം https://ml.wikipedia.org/wiki/France_national_football_team
അന്താരാഷ്ട്ര തലത്തിലും അസോസിയേഷൻ തലത്തിലും ഫ്രാൻസിനെ പ്രധിനിധാനം ചെയ്യുന്ന ടീമാണ് ഫ്രാൻസ് ദേശീയ ഫുട്ബോൾ ടീം .
യൂറോപ്പിലെ യുവേഫയിലും ആഗോള മത്സരങ്ങളിൽ ഫിഫയിലും അംഗമാണ്.
ടീമിന്റെ നിറങ്ങളും ചിത്രങ്ങളും രണ്ട് ദേശീയ ചിഹ്നങ്ങളെ പരാമർശിക്കുന്നു: ഫ്രഞ്ച് ചുവപ്പ്-വെള്ള-നീല ത്രിവർണ്ണവും ഗാലിക് പൂവൻകോഴിയും.
ലെസ് ബ്ലൂസ് (ദി ബ്ലൂസ്) എന്ന വിളിപ്പേരിൽ അറിയപ്പെടുന്നു.
ഫ്രാൻസ് നിസിൽ ഇംഗ്ലീഷ് വിലാസം https://ml.wikipedia.org/wiki/Franz_Nissl ഫ്രാൻസ് നിസിൽ
ഫ്രാൻസ് നിസിൽ ജർമൻ നാഡീരോഗ വിദഗ്ദ്ധനായിരുന്നു.
ജർമനിയിലെ ബവേറിയയിൽ 1860 സെപ്റ്റംബർ 9-നു ജനിച്ചു .
മ്യൂണിക്ക് സർവകലാശാലയിൽ നിന്ന് 1909-ൽ പിഎച്ച്.
ഡി. ബിരുദം നേടിയശേഷം അവിടെത്തന്നെ അധ്യാപകനായ നിസിൽ 1903-ൽ പ്രൊഫസറായി.
1904 മുതൽ 1918 വരെ ഹൈഡൻബർഗ് സർവകലാശാലയിലെ മനോരോഗ ചികിത്സാ വിഭാഗം ഡയറക്ടറായി പ്രവർത്തിച്ചു.
മ്യൂണിക്കിലെ ഡ്യുഷേഫോർഷുങ് ഇൻസ്റ്റിറ്റ്യൂട്ട് ഫോർ സൈക്യാട്രി എന്ന സ്ഥാപനം തുടങ്ങുന്നതിൽ പ്രധാന പങ്കുവഹിച്ചു.
തുടർന്നങ്ങോട്ട് ഇദ്ദേഹം ഈ സ്ഥാപനത്തിലാണ് പ്രവർത്തിച്ചത്.
ഹിസ്റ്റോ പത്തോളജിയുടെ ഉപജ്ഞാതാവ് എന്ന നിലയിൽ നിസിൽ അറിയപ്പെടുന്നു.
ഗാങ്ഗ്ലിയോൺ കോശങ്ങളുടെ അപചയത്തിനു (1892) നൽകിയ വിശദീകരണമാണ് ഇദ്ദേഹത്തിന്റെ ഏറ്റവും മികച്ച സംഭാവനയായി കണക്കാക്കി വരുന്നത്.
നിസിൽ അപചയം എന്നാണ് നാഡീകോശങ്ങളുടെ അപചയം അറിയപ്പെടുന്നത്.
നാഡീകോശങ്ങളിലടങ്ങിയിട്ടുള്ള വർണകപദാർഥങ്ങളെ കണ്ടെത്തുകയും വിശകലനം ചെയ്യുകയും ചെയ്തു ഇദ്ദേഹം..
ഈ ക്രോമോഫിലിക പദാർഥങ്ങൾ നിസിൽ പദാർഥങ്ങൾ എന്നാണ് അറിയപ്പെടുന്നത്.
1919 ഓഗസ്റ്റ് 11-ന് നിസിൽ ഫ്രാൻസ് അന്തരിച്ചു.
പുറത്തേക്കുള്ള കണ്ണികൾ Franz Nissl എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.uic.edu/depts/mcne/founders/page0067.html http://neuroportraits.eu/portrait/franz-nissl http://neurotree.org/neurotree/peopleinfo.php?pid=511 http://archneurpsyc.jamanetwork.com/article.aspx?articleid=646477 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിസിൽ, ഫ്രാൻസ് (1860 - 1919) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഫ്രാൻസ്-സിറിയ യുദ്ധം (1920)
പുതുതായി സ്ഥാപിതമായ അറബ് രാജ്യമായ സിറിയയിലെ ഹാഷെമൈറ്റുകളും ഫ്രാൻസും തമ്മിൽ 1920-ൽ നടന്ന ഏറ്റുമുട്ടലാണ് ഫ്രാങ്കോ-സിറിയൻ യുദ്ധം എന്നറിയപ്പെടുന്നത് .
ഏതാനും ഏറ്റുമുട്ടലുകൾക്കൊടുവിൽ മൈസലൂൺ യുദ്ധത്തിൽ ഫ്രെഞ്ച് സൈന്യം സിറിയയിലെ ഫൈസൽ രാജാവിനെ പരാായപ്പെടുത്തുകയും 24 ജൂലൈ 1920-ന് ദമാസ്കസ് കീഴടക്കുകയുമായിരുന്നു.
അടുത്ത ദിവസം തന്നെ അലാവുദ്ദീൻ അൽ ദാറുബിയുടെ കീഴിൽ ഒരു പാവ സർക്കാരിനെ ഫ്രാൻസ് നിയോഗിച്ചു.
ഒടുവിൽ സിറിയയെയും ലെബനാനെയും ഫ്രെഞ്ച് മാൻഡേറ്റ് പ്രകാരം നിരവധി വിധേയരാജ്യങ്ങളായി വിഭജിച്ചു.
ഇതോടെ ബ്രിട്ടീഷുകാർ ഇറാഖിലെ രാജാവായി സിറിയയിൽ നിന്ന് പുറത്താക്കപ്പെട്ട ഫൈസൽ രാജാവിനെ വാഴിച്ചു.
ഫ്രാൻസ് ഫാനൻ ഇംഗ്ലീഷ് വിലാസം https://ml.wikipedia.org/wiki/Frantz_Fanon ഭൂമിയിലെ പതിതർ എന്ന ഗ്രന്ഥത്തിന്റെ പുറംചട്ട
കറുത്ത വർഗക്കാരനായ മനഃശാസ്ത്രജ്ഞനും സാമൂഹ്യചിന്തകനുമായിരുന്നു ഫ്രാൻസ് ഫാനൻ .
അപകോളനീകരണത്തെക്കുറിച്ചും കോളനീകരണത്തിന്റെ മനഃശാസ്ത്രത്തെക്കുറിച്ചും ഏറെ ചിന്തിച്ച വിപ്ലവകാരിയായിരുന്നു അദ്ദേഹം.
അപകോളനീകരണപ്രസ്ഥാനത്തിന്റെ ബൈബിൾ എന്നറിയപ്പെടുന്ന ഭൂമിയിലെ പതിതർ എന്ന വിഖ്യാത ഗ്രന്ഥത്തിന്റെ കർത്താവ്.
സ്വാതന്ത്ര്യത്തിനും വംശവിവേചനത്തിനെതിരായുമുള്ള പോരാട്ടങ്ങളിലൂടെ പ്രസിദ്ധനായ അദ്ദേഹത്തിന്റെ രചനകൾ ലോകത്തെമ്പാടുമുള്ള കൊളോണിയൽ വിരുദ്ധരായ സ്വാതന്ത്ര്യപ്പോരാളികളുടെ ഊർജ്ജസ്രോതസ്സായി വർത്തിച്ചു.
രണ്ടാം ലോകമഹായുദ്ധകാലത്ത് നാസികൾക്കെതിരെ യുദ്ധം ചെയ്തു.
ഫ്രഞ്ചു പൌരനായ ഫ്രാൻസ് ഫാനൻ അൾജീരിയയിലെ ഫ്രഞ്ച് കോളനിഭരണകാലത്ത് ഉയർന്നു വന്ന അൾജീരിയൻ സ്വാതന്ത്ര്യപ്രസ്ഥാനത്തിൽ ചേർന്നു പ്രവർത്തിച്ചിരുന്നു.
കോളനീകരണത്തിനെതിരായ ചെറുത്തുനിൽപ്പ് സായുധമായ മാർഗങ്ങളിലൂടെ മാത്രമേ ഫലപ്രദമാവൂ എന്ന് ഫാനൻ വിശ്വസിച്ചിരുന്നു.
ആയുധവും ശക്തിയുമുപയോഗിച്ച് തട്ടിയെടുത്തത് തിരിച്ചു പിടിക്കാൻ ആയുധം പ്രയോഗിച്ചേ തീരൂവെന്നായിരുന്നു അദ്ദേഹത്തിന്റെ അഭിപ്രായം.
രചനകൾ Black Skin, White Masks, transl.
Charles Lam Markmann (1967: New York, Grove Press) A Dying Colonialism Toward the African Revolution The Wretched of the Earth, transl.
Constance Farrington (1963: New York, Grove Weidenfeld) Toward the African Revolution, transl.
Haakon Chavalier (1969: New York, Grove Press) "Reciprocal Bases of National Culture and the Fight for Freedom."
A Speech by Frantz Fanon included in The Wretched of the Earth
ഫ്രാൻസ് വെർഫെൽ ഇംഗ്ലീഷ് വിലാസം https://ml.wikipedia.org/wiki/Franz_Werfel
ഫ്രാൻസ് വിക്ടർ വെർഫെൽ (10 സെപ്റ്റംബർ 1890 - 26 ഓഗസ്റ്റ് 1945) ഒരു ഓസ്ട്രിയൻ - ബൊഹീമിയൻ നോവലിസ്റ്റ്, നാടകകൃത്ത്, കവി എന്നിവയും അദ്ദേഹത്തിന്റെ കരിയർ ഒന്നാം ലോക മഹായുദ്ധത്തിന്റെയും രണ്ടാം ലോകമഹായുദ്ധത്തിന്റെയും ഇടയിലുള്ള യുദ്ധ കാലയളവിൽ ആയിരുന്നു.
മൂസദാഗിന്റെ നാൽപത് നാളുകളുടെ (1933, English tr. 1934, 2012) രചയിതാവായാണ് അദ്ദേഹം പ്രധാനമായും അറിയപ്പെടുന്നത്.
1915 ലെ അർമീനിയൻ വംശഹത്യയിൽ സംഭവിച്ച സംഭവങ്ങളുമായി ബന്ധപ്പെട്ട ഒരു നോവൽ ആയിരുന്നിത്.
ബെർണഡറ്റ് സൗബിറസ് എന്ന ഫ്രഞ്ച് കാത്തലിക് സന്യാസിയുടെ ദർശനങ്ങളുടെയും ഒരു നോവൽ ദ സോങ് ഓഫ് ബെർണാഡെറ്റ് (1941)അതേ പേരിൽ ഒരു ഹോളിവുഡ് സിനിമയാക്കിരുന്നു..
ചിത്രശാല Memorial to Franz Werfel by Ohan Petrosian in Schiller Park in Vienna.
The granite pillar carries the inscription:  "In Dankbarkeit und Hochachtung das Armenische Volk" ("In gratitude and respect, the Armenian people").
Werfel's grave in the Zentralfriedhof , Vienna ബഹുമതികളും അവാർഡുകളും Armenian stamp (1995): Franz Werfel and a Hero of Musa Dagh 1926 Grillparzer Prize 1927 Czechoslovak State Award 1930 Schiller Prize 1937 Austrian Cross of Honour for Science and Art, 1st class 1949 Naming of Werfelstrasse in Hernals (Vienna) 1975 Grave of honor ( Ehrengrab ) in the Zentralfriedhof (Vienna) 1990 Stamp Austria, Franz Werfel 1890–1945 1995 Stamp Germany, Franz Werfel, 50th anniversary of Werfel's death 1995 Stamp Armenia, Franz Werfel and 40 Days of Musa Dagh Hero 2000 monument on Schillerplatz in Vienna 2006 Posthumous Award of Armenian Honorary Citizenship; the plaque was presented to the Austrian National Library .
In English (some of these titles are out of print): Mirror-Man: A Magic Trilogy ( Spiegelmensch: Magische Trilogie ) (1920), play Verdi.
Novel of the Opera (1924), novel Juarez and Maximilian (1925), play Paul Among the Jews: A Tragedy (1926), play The Man Who Conquered Death ( Der Tod des Kleinbürgers ) (1928), short story Class Reunion ( Der Abituriententag ) (1928), novel (translated into English by Whittaker Chambers ) The Forty Days of Musa Dagh (1933; revised and expanded edition, 2012), novel Listen to the Voice , also as Jeremiah ( Höret die Stimme , or Jeremias ) (1937), novel Embezzled Heaven ( Der veruntreute Himmel ) (1939), novel The Song of Bernadette (1941), novel Pale Blue Ink in a Lady's Hand ( Eine blass-blaue Frauenschrift ) (1941; 2012), novella Jacobowsky und der Oberst (1944), play Star of the Unborn (1945/46), science-fiction novel Verdi: The Man and His Letters , with Paul Stefan .
New York, Vienna House 1973 ISBN 0844300888 Totentanz: 50 zeitlose Gedichte , editor Martin Werhand .
Melsbach, Martin Werhand Verlag 2016 ISBN 978-3-943910-72-8 ഇതും കാണുക Witnesses and testimonies of the Armenian Genocide Exilliteratur Franz Werfel Human Rights Award അവലംബം ബാഹ്യ ലിങ്കുകൾ Franz Werfel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Petri Liukkonen.
"Franz Werfel" .
Franz Werfel എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് ഫ്രാൻസ് വെർഫെൽ public domain audiobooks from LibriVox Works by or about ഫ്രാൻസ് വെർഫെൽ at Internet Archive Mahler-Werfel papers , Kislak Center for Special Collections, Rare Books and Manuscripts, University of Pennsylvania.
Franz Werfel Papers at UCLA Franz Werfel Family Papers at the Leo Baeck Institute, NY A small album of miscellaneous photographs Franz Werfel author profile Jeremiah – Symphony No. 3 (1997) by Bertold Hummel after the novel Jeremias by Franz Werfel
ഫ്രാൻസ് ബ്ലീ ഇംഗ്ലീഷ് വിലാസം https://ml.wikipedia.org/wiki/Franz_Blei
ഫ്രാൻസ് ബ്ലീ (തൂലികാനാമങ്ങൾ: മെദാർഡസ്, ഡോ. പെരേഗ്രിനസ് സ്റ്റീനോവേൽ സ്തെഇംഹൊ̈വെല്, അമഡീ ദേ ല ഹെയലെറ്റ്, ഫ്രാൻസിസ്കസ് അമാദ്യൂസ്, ഗുസ്സി മക്-ബിൽ, പ്രൊക്കോപ്പ് ടെംപ്ലിൻ, ഹെലിയോഗബൽ, നിക്കോഡെമസ്, ഷൂസ്റ്റർ, ലോഗ്,  L. O. G., ഹാൻസ് അഡോലർ; ജനുവരി 18, 1871, വിയന്ന - ജൂലൈ 10, 1942, വെസ്ത്ബുര്യ്, ലോംഗ് ദ്വീപ്, ന്യൂയോർക്ക് ) ഒരു  ഉപന്യാസകൻ, നാടകകൃത്ത്, പരിഭാഷകൻ എന്നിവയുമായിരുന്നു.
ഒരു ബിബ്ലിയോഫൈൽ , ഒരു വിമർശകൻ, മുഖ്യപത്രാധിപൻ, പ്രസാധകൻ, നർമ്മ സംഭാഷണം എന്നിവയിൽ അദ്ദേഹം ശ്രദ്ധിക്കപ്പെട്ടിരുന്നു.
ഫ്രാൻസ് കാഫ്കയുടെ സുഹൃത്തും സഹചാരിയും ആയിരുന്നു.
ഷൂ-മേക്കറിന്റെ മകനായ ബ്ലീ ഒരു വാസ്തുശില്പിയായി പരിശീലനം നേടിയിരുന്നു.
യഹൂദ സാഹിത്യത്തിലെ അംഗമായിരുന്ന അദ്ദേഹം ജർമ്മൻ അധിനിവേശ യൂറോപ്പിൽ വലിയ അപകടത്തിലായിരുന്നു.
ഒടുവിൽ 1941- ൽ അമേരിക്കയിൽ എത്തിയപ്പോൾ അദ്ദേഹം ന്യൂയോർക്ക് സിറ്റിയിൽ താമസിച്ചു.
അവലംബം ബാഹ്യ ലിങ്കുകൾ Franz Blei എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് ഫ്രാൻസ് ബ്ലീ public domain audiobooks from LibriVox Works by or about ഫ്രാൻസ് ബ്ലീ at Internet Archive
ഫ്രാൻസ് വോൺ വിങ്കൽ ഇംഗ്ലീഷ് വിലാസം https://ml.wikipedia.org/wiki/Franz_von_Winckel ഫ്രാൻസ് വോൺ വിങ്കൽ
ബെർലെബർഗ് സ്വദേശിയായ ഒരു ജർമ്മൻ ഗൈനക്കോളജിസ്റ്റും പ്രസവചികിത്സകനുമായിരുന്നു ഫ്രാൻസ് കാൾ ലുഡ്‌വിഗ് വിൽഹെം വോൺ വിങ്കൽ (ജീവിതകാലം: 5 ജൂൺ 1837 - 31 ഡിസംബർ 1911).
1860-ൽ അദ്ദേഹം ബെർലിനിൽ നിന്ന് മെഡിക്കൽ ഡോക്ടറേറ്റ് നേടി, പിന്നീട് റോസ്റ്റോക്കിൽ ഗൈനക്കോളജി പ്രൊഫസറായി ജോലി ചെയ്തു (1864).
1872-ൽ ഡ്രെസ്ഡനിലെ കോനിഗ്ലിച്ചൻ ലാൻഡസെന്റ്ബിൻഡുങ്ഷൂളിന്റെ ഡയറക്ടറായി നിയമിക്കപ്പെട്ട അദ്ദേഹം, 1883 മുതൽ മ്യൂണിച്ച് സർവകലാശാലയിലെ ഫ്രൗൻക്ലിനിക്കിന്റെ ഡയറക്ടറായി.
മ്യൂണിക്കിലെ അദ്ദേഹത്തിന്റെ വിദ്യാർത്ഥികളിലും സഹായികളിലും ഗൈനക്കോളജിസ്റ്റ് ജോസഫ് ആൽബർട്ട് അമൻ (1866-1919) ഉൾപ്പെടുന്നു.
1879-ൽ പകർച്ചവ്യാധി രൂപത്തിൽ വിവരിച്ച "വിൻകെൽസ് ഡിസീസ്" എന്ന രോഗത്തിന് അദ്ദേഹത്തിന്റെ പേര് ആണ് നൽകിയിരിക്കുന്നത്.
"എപ്പിഡെമിക് ഹീമോഗ്ലോബിനൂറിയ ഓഫ് ദ ന്യൂ ബോൺ" എന്നാണ് ഇത് അറിയപ്പെടുന്നത്.
"വിഗാൻഡ്-മാർട്ടിൻ-വിങ്കെൽ-ഹാൻഡ്ഗ്രിഫ്" എന്നറിയപ്പെടുന്ന ഒരു ജന്മ തന്ത്രവുമായും അദ്ദേഹത്തിന്റെ പേര് ബന്ധപ്പെട്ടിരിക്കുന്നു.
ജസ്റ്റസ് ഹെൻറിച്ച് വിഗാൻഡ് (1769-1817), ഓഗസ്റ്റ് എഡ്വേർഡ് മാർട്ടിൻ (1847-1933) എന്നിവരോടൊപ്പം അദ്ദേഹത്തിൻ്റെ പേര് കൂടി ഈ നടപടിക്രമത്തിന് നൽകിയിരിക്കുന്നു.
ഡ്യൂഷെൻ ഗെസെൽഷാഫ്റ്റ് ഫൂർ ഗൈനക്കോളജി ആൻഡ് ഗെബർട്‌ഷിൽഫിന്റെ (ജർമ്മൻ സൊസൈറ്റി ഫോർ ഗൈനക്കോളജി ആൻഡ് ഒബ്‌സ്റ്റട്രിക്‌സ്) ആദ്യ പ്രസിഡന്റായിരുന്നു അദ്ദേഹം.
തിരഞ്ഞെടുത്ത രചനകൾ Die Pathologie und Therapie des Wochenbetts ; പിന്നീട് ഇംഗ്ലീഷിലേക്ക് വിവർത്തനം ചെയ്യുകയും "ദ പാത്തോളജി ആൻഡ് ട്രീറ്റ്‌മെന്റ് ഓഫ് ചൈൽഡ് ബെഡ്: എ ട്രീറ്റീസ് ഫോർ ഫിസിഷ്യൻസ് ആൻഡ് സ്റ്റുഡൻ്റ്സ് " (1866) എന്ന പേരിൽ പ്രസിദ്ധീകരിക്കുകയും ചെയ്തു.
Lehrbuch der Frauenkrankheiten ; പിന്നീട് ഇംഗ്ലീഷിലേക്ക് വിവർത്തനം ചെയ്യുകയും "ഡിസീസസ് ഓഫ് വുമൺ: എ ഹാൻഡ് ബുക്ക് ഫോർ ഫിസിഷ്യൻസ് ആൻഡ് സ്റ്റുഡൻ്റ്സ്" എന്ന പേരിൽ പ്രസിദ്ധീകരിക്കുകയും ചെയ്തു.
(1886).
ഡൈ ക്രാങ്കൈറ്റൻ ഡെർ വെയ്ബ്ലിചെൻ ഹാർൻറോഹ്രെ ആൻഡ് ബ്ലേസ് (സ്ത്രീ യുറീത്രയുടെയും ബ്ലാഡറിൻ്റെയും രോഗങ്ങൾ), 1877 ഡൈ പാത്തോളജി ഡെർ വെയ്ബ്ലിചെൻ സെക്ഷ്വൽ-ഓർഗേൻ (സ്ത്രീ ലൈംഗിക അവയവങ്ങളുടെ പാത്തോളജി) ഹിർസെൽ, ലീപ്സിഗ് 1881.
ഹാൻഡ്‌ബച്ച് ഡെർ ഗെബർട്‌ഷുൾഫ് (പ്രസവശാസ്ത്രത്തിന്റെ കൈപ്പുസ്തകം) മൂന്ന് വാല്യങ്ങൾ, ബെർഗ്മാൻ, വീസ്‌ബേഡൻ 1903-1907.
അവലംബം Arztliche Praxis (വിഗാൻഡ്-മാർട്ടിൻ-വിൻകെൽ-ഹാൻഡ്ഗ്രിഫിനെക്കുറിച്ചുള്ള വിവർത്തനം ചെയ്ത ലേഖനം)
മിഖായേൽ ബൊട്‌വിനിക് ഇംഗ്ലീഷ് വിലാസം https://ml.wikipedia.org/wiki/Mikhail_Botvinnik
ചെസ്സിലെ പ്രതിഭാശാലികളായ കളിക്കാരിലൊരാളായ മിഖായേൽ മോയ്സ്യേവിച് ബോട് വിനിക് റഷ്യയിലാണ് ജനിച്ചത് .
(Mikhail Moiseyevich Botvinnik ജനനം: ആഗസ്റ്റ്17 [O.S. August 4] 1911 – മെയ് 5 1995) ബോട് വിനിക് 3 തവണ ലോകചാമ്പ്യനായിട്ടുണ്ട്.
ബഹുമുഖ പ്രതിഭയായിരുന്ന ബോട് വിനിക് ഒന്നാം കിട ഇലക്ട്രിക്കൽ എഞ്ചിനീയർകൂടിയായിരുന്നു.
പി.എച്ച്.ഡി ബിരുദവും അദ്ദേഹം സമ്പാദിച്ചിട്ടുണ്ട്.
റഷ്യയിൽ പിന്നിട് പേരെടുത്ത പല കളിക്കാരെയും അദ്ദേഹം പരിശീലിപ്പിക്കുകയുണ്ടായി.
ഇരുപതാം നൂറ്റാണ്ടിലെ ചെസ്സ് രംഗത്തിനു അദ്ദേഹം നൽകിയ സംഭാവനകൾ ശ്രദ്ധേയമാണ്.
തിരക്കേറിയതും സംഭവ ബഹുലവുമായ ചെസ്സ് ജീവിതത്തിൽ നിന്നും ഏതാണ്ട് 1970 ടെ ബൊട് വിനിക് വിരമിയ്ക്കുകയുണ്ടായി.
തുടർന്നു കമ്പ്യൂട്ടർ ചെസ് പോഗ്രാമുകൾ വികസിപ്പിച്ച് എടുക്കുന്നതിനും പുതിയ സോവിയറ്റ് കളിക്കാരെ പരിശീലിപ്പിയ്ക്കുന്നതിനും സമയം നീക്കിവെച്ചു.
‘സോവിയറ്റ് ചെസ്സ് സ്ക്കൂളുകളുടെ അധിപതി’ എന്നും അദ്ദേഹം വിശേഷിപ്പിയ്ക്കപ്പെട്ടു.1981 ൽ അദ്ദേഹത്തിന്റെ ആത്മകഥ Achieving the Aim ( ISBN 0-08-024120-4 ) പ്രസിദ്ധീകരിയ്ക്കപ്പെടുകയുണ്ടായി.
മിഖായേൽ ഗോർബച്ചേവ് ഇംഗ്ലീഷ് വിലാസം https://ml.wikipedia.org/wiki/Mikhail_Gorbachev
ഒരു റഷ്യൻ രാഷ്ട്രീയപ്രവർത്തകനായിരുന്നു മിഖായേൽ സെർഗേവിച്ച് ഗോർബച്ചേവ് ( Russian : Михаи́л Серге́евич Горбачёв ? · i , റഷ്യൻ ഉച്ചാരണം: [mʲɪxɐˈil sʲɪrˈgʲeɪvʲɪtɕ gərbɐˈtɕof] ; (ജീവിതകാലം : 2 മാർച്ച് 1931 - 30 ആഗസ്റ്റ് 2022) .
കമ്മ്യൂണിസ്റ്റ് പാർട്ടി ഓഫ് സോവിയറ്റ് യൂണിയന്റെ അവസാനത്തെ ജനറൽ സെക്രട്ടറിയായിരുന്ന ഇദ്ദേഹം 1985 മുതൽ 1991 വരെ ആ പദവി വഹിച്ചു.
യു.എസ്.എസ്.ആറിന്റെ അവസാനത്തെ പ്രസിഡണ്ടും ഇദ്ദേഹമായിരുന്നു‌.
1988 മുതൽ 1991-ൽ യു.എസ്.എസ്.ആർ. തകരുന്നതു വരെ അദ്ദേഹം ഈ പദവിയിൽ തുടർന്നു .
1917-ലെ ഒക്ടോബർ വിപ്ലവത്തിനു ശേഷം ജനിച്ച കമ്യൂണിസ്റ്റ് നേതാക്കളിൽ ഒരാളാണ്‌ ഗോർബച്ചേവ്.
1990-ൽ സമാധാനത്തിനുള്ള നോബൽ സമ്മാനം ഗോർബച്ചേവ് നേടിയിട്ടുണ്ട്.
സോവിയറ്റ് യൂണിയൻ ഭരണകൂടം, അതിന്റെ സോഷ്യലിസ്റ്റ് ആദർശങ്ങൾ എന്നിവയുടെ സംരക്ഷണത്തിൽ അദ്ദേഹം പ്രതിജ്ഞാബദ്ധനായിരുന്നെങ്കിലും, 1986-ലെ ചെർണോബിൽ ദുരന്തത്തിന് ശേഷം കാര്യമായ പരിഷ്കരണത്തിൻറെ ആവശ്യകതയെക്കുറിച്ച് അദ്ദേഹം ബോധവാനായി.
സോവിയറ്റ്-അഫ്ഗാൻ യുദ്ധത്തിൽ നിന്ന് പിന്മാറിയ അദ്ദേഹം ആണവായുധങ്ങൾ പരിമിതപ്പെടുത്തുന്നതൊടൊപ്പം ശീതയുദ്ധം അവസാനിപ്പിക്കാനും അക്കാലത്തെ അമേരിക്കൻ ഐക്യനാടുകളുടെ പ്രസിഡന്റ് റൊണാൾഡ് റീഗനുമായി ഉച്ചകോടിയിൽ ധാരണയായി.
ആഭ്യന്തരമായി, അദ്ദേഹത്തിന്റെ ഗ്ലാസ്‌നോസ്‌റ്റ് നയം (സ്വതാര്യത) ഉയർന്ന അഭിപ്രായ സ്വാതന്ത്ര്യവും പത്ര സ്വാതന്ത്ര്യവും അനുവദിച്ചതോടൊപ്പം അദ്ദേഹത്തിന്റെ പെരെസ്ട്രോയിക്ക ("പുനർഘടന") കാര്യക്ഷമത മെച്ചപ്പെടുത്തുകയെന്ന ലക്ഷ്യത്തോടെ സാമ്പത്തിക തീരുമാനങ്ങൾ വികേന്ദ്രീകരിക്കാനും ശ്രമിച്ചു.
അദ്ദേഹത്തിന്റെ ജനാധിപത്യവൽക്കരണ നടപടികളും ജനപ്രതിനിധികളുടെ തിരഞ്ഞെടുക്കപ്പെട്ട രീതിയിലുള്ള കോൺഗ്രസ് രൂപീകരണവും ഏകകക്ഷി ഭരണകൂടത്തെ കൂടുതൽ ദുർബ്ബലപ്പെടുത്തുന്നതായിരുന്നു.
1989-1990 കാലഘട്ടത്തിൽ സോവിയറ്റ് യൂണിയനിലെ വിവിധ കിഴക്കൻ യൂറോപ്യൻ ഘടക റിപ്പബ്ലിക്കുകൾ മാർക്സിസ്റ്റ് - ലെനിനിസ്റ്റ് പാത ഉപേക്ഷിച്ചപ്പോൾ ഇവിടങ്ങളിൽ സൈനികമായി ഇടപെടാൻ ഗോർബച്ചേവ് വിസമ്മതം പ്രകടിപ്പിച്ചു.
ആഭ്യന്തരമായി, വളരുന്ന ദേശീയ വികാരം സോവിയറ്റ് യൂണിയൻറെ തകർച്ചയ്ക്ക് ഭീഷണിയാകവേ, 1991-ൽ മുൻനിര മാർക്‌സിസ്റ്റ്-ലെനിനിസ്റ്റ് കടുത്ത ചിന്താഗതിക്കാരുടെ നേതൃത്വത്തിൽ ഗോർബച്ചേവിനെതിരെ നടന്ന ആഗസ്ത് അട്ടിമറി വിജയിച്ചില്ല.
ഈ പശ്ചാത്തലത്തിൽ ഗോർബച്ചേവിന്റെ ആഗ്രഹത്തിന് വിരുദ്ധമായി സോവിയറ്റ് യൂണിയൻ പിരിച്ചുവിടുകയും അദ്ദേഹം രാജിവെക്കുകയും ചെയ്തു.
ഓഫീസ് വിട്ടതിനുശേഷം ഗോർബച്ചേവ് ഫൗണ്ടേഷൻ ആരംഭിച്ച  അദ്ദേഹം, റഷ്യൻ പ്രസിഡന്റായിരുന്ന ബോറിസ് യെൽസന്റേയും പിന്നീട് വ്‌ളാഡിമിർ പുട്ടിൻറേയും കടുത്ത വിമർശകനായിത്തീരുകയും, റഷ്യയിലെ സാമൂഹിക-ജനാധിപത്യ പ്രസ്ഥാനത്തിനായി പ്രചാരണം നടത്തുകയും ചെയ്തു.
ഇരുപതാം നൂറ്റാണ്ടിന്റെ രണ്ടാം പകുതിയിലെ സുപ്രധാന വ്യക്തിത്വങ്ങളിൽ ഒരാളായി പരക്കെ വിലയിരുത്തപ്പെടുന്ന ഗോർബച്ചേവിൻറെ പ്രവർത്തനങ്ങൾ പലപ്പോഴും  വിവാദപരമായിരുന്നു.
സമാധാനത്തിനുള്ള നോബൽ സമ്മാനം ഉൾപ്പെടെ നിരവധി ബഹുമതികൾ നേടിയ അദ്ദേഹം, ശീതയുദ്ധം അവസാനിപ്പിക്കുന്നതിലും സോവിയറ്റ് യൂണിയനിൽ പുതിയ രാഷ്ട്രീയ-സാമ്പത്തിക സ്വാതന്ത്ര്യങ്ങൾ അനുദിക്കുന്നതിലും കിഴക്കും മധ്യ യൂറോപ്പിലും  മാർക്സിസ്റ്റ്-ലെനിനിസ്റ്റ് ഭരണകൂടങ്ങളുടെ പതനത്തെ സഹിക്കുന്നതിലും ജർമ്മനിയുടെ പുനരേകീകരണത്തിലും വഹിച്ച നിർണായക പങ്കുകളുടെ പേരിൽ പ്രശംസിക്കപ്പെട്ടു.
എന്നാൽ സോവിയറ്റ് യൂണിയൻറെ പിരിച്ചുവിടൽ ത്വരിതപ്പെടുത്തിയതിൻറെ പേരിൽ റഷ്യയിലും മറ്റ് മുൻ സോവിയറ്റ് റിപ്പബ്ലിക്കുകളിലും പലപ്പോഴും പരിഹസിക്കപ്പെട്ട അദ്ദേഹം ഇത് റഷ്യയുടെ ആഗോള സ്വാധീനത്തിൽ ഇടിവ് വരുത്തുന്നതിനും സാമ്പത്തിക തകർച്ചയ്ക്ക് കാരണമാവുകയും ചെയ്തതായി വിലയിരുത്തപ്പെട്ടു.
കമ്മ്യൂണിസത്തിൻ്റെ അന്തകൻ, ശീതയുദ്ധത്തിന് അന്ത്യം കുറിച്ച ഭരണതന്ത്രജ്ഞൻ, ജർമ്മനിയെ രണ്ടാക്കിയ വന്മതിൽ തകർത്ത് കിഴക്ക്-പടിഞ്ഞാറൻ ജർമ്മനികൾ തമ്മിൽ ഐക്യം ഉണ്ടാക്കിയ ഭരണാധികാരി, കിഴക്കൻ യൂറോപ്പിനെ കമ്മ്യൂണിസ്റ്റ് അടിമത്ത്വത്തിൽ നിന്ന് മോചിപ്പിച്ച പോരാളി, സോവിയറ്റ് യൂണിയൻ്റെ അവസാന പ്രസിഡൻറായി സ്ഥാനമേറ്റെടുത്ത് 5 വർഷം കൊണ്ട് സോവിയറ്റ് യൂണിയൻ തന്നെ ഇല്ലാതാക്കിയ ലോകനേതാവ് എന്നീ നിലകളിൽ പ്രശസ്തനായ മിഖായേൽ ഗോർബച്ചേവ് 2022 ഓഗസ്റ്റ് 30ന് തൻ്റെ 91-ആം വയസിൽ ഓർമ്മയാകുമ്പോൾ മറയുന്നത് ചരിത്രപുസ്തകത്തിലെ മറ്റൊരു താൾ തന്നെയാണ്.
രണ്ടാം ലോക മഹായുദ്ധത്തിന് ശേഷമുള്ള ലോക രാഷ്ട്രീയത്തിൻ്റെ ഗതിവിതികളെ ഗോർബച്ചേവിനോളം സ്വാധീനിച്ച മറ്റൊരു രാഷ്ട്രീയ നേതാവ് വേറേയില്ല.
അത് കൊണ്ട് തന്നെ ഒരു വിഭാഗം ആളുകൾക്ക് ഏറെ പ്രിയപ്പെട്ടവൻ ആയപ്പോൾ മറ്റൊരു കൂട്ടർക്ക് ഏറെ വെറുക്കപ്പെട്ടവൻ ആകുകയായിരുന്നു.
കമ്മ്യൂണിസ്റ്റ് ഏകാധിപതിയായിരുന്ന ജോസഫ് സ്റ്റാലിൻ പടുത്തുയർത്തിയ ഉരുക്കുകോട്ടയിൽ വിള്ളലിട്ട് സോവിയറ്റ് യൂണിയൻ്റെ തകർച്ചയ്ക്ക് തന്നെ കാരണക്കാരനായ ഗോർബച്ചേവ് റഷ്യൻ പ്രസിഡൻറായിരുന്ന വ്ലാഡിമിർ പുടിനെ പോലുള്ള അതിതീവ്ര ദേശീയവാദികളാൽ ഇന്നും അപലപ്പിക്കപ്പെടുന്ന നേതാവാണ്.
യു.എസ്.എസ്.ആറിൻ്റെ പതനമാണ് ഇരുപതാം നൂറ്റാണ്ടിലെ ഭൂമിശാസ്ത്രപരവും രാഷ്ട്രീയവുമായ ഏറ്റവും വലിയ ദുരന്തമെന്നായിരുന്നു റഷ്യൻ പ്രസിഡൻറ് വ്ലാഡിമിർ പുടിൻ്റെ അഭിപ്രായം.
വലിയൊരു പരിവർത്തനത്തിന് തുടക്കം കുറിച്ചുകൊണ്ടായിരുന്നു ഗോർബച്ചേവ് ഭരണം ആരംഭിച്ചതെങ്കിലും അതുയർത്തി വിട്ട രാഷ്ട്രീയ കൊടുങ്കാറ്റിൽ അദ്ദേഹത്തിന് അധികാരം തന്നെ നഷ്ടപ്പെടുകയായിരുന്നു.
1992-ൽ അസോസിയേറ്റ് പ്രസിന് നൽകിയ അഭിമുഖത്തിൽ അദ്ദേഹം പറഞ്ഞത് രാജ്യത്തിനും യൂറോപ്പിനും ലോകത്തിനും ആവശ്യമായ ചില പരിഷ്കാരങ്ങൾ കൊണ്ടുവന്ന നേതാവെന്ന നിലയിലായിരുന്നു തന്നെ താൻ വിലയിരുത്തുന്നത് എന്നായിരുന്നു.
ഒരു ജീവിതം കൊണ്ട് തന്നെ എന്തൊക്കെ മാറ്റങ്ങൾ കൊണ്ടുവരാൻ ശ്രമിച്ചുവൊ അതെല്ലാം ഇല്ലാതെയാവുന്ന കാഴ്ചകൾ കൂടി ജീവിതസായാഹ്നത്തിൽ ഗോർബച്ചേവിന് കാണേണ്ടിവന്നു.
ഒരിക്കൽ അവസാനിപ്പിച്ച ശീതയുദ്ധം, തൻ്റെ അധികാരത്തിൻ കീഴിൽ ഊട്ടിയുറപ്പിച്ച അഭിപ്രായ സ്വാതന്ത്ര്യം, ഒരിക്കൽ സോവിയറ്റ് യൂണിയനിൽ നിന്ന് പിരിഞ്ഞ് പോയ വിവിധ ദേശീയതകളെ വീണ്ടും റഷ്യയ്ക്ക് കീഴിൽ കൂട്ടിയിണക്കണമെന്ന മുറവിളികൾ എന്നിവ ഉത്തമ ഉദാഹരണങ്ങളാണ്.
യുക്രെയിൻ ആക്രമണത്തോടെ പാശ്ചാത്യ ചേരികൾ റഷ്യയ്ക്ക് എതിരായി തിരിഞ്ഞ സാഹചര്യത്തിലാണ് ഗോർബച്ചേവിൻ്റെ വിടവാങ്ങൽ.
ആദ്യകാലം ഗോർബച്ചേവും അദ്ദേഹത്തിന്റെ ഉക്രേനിയൻ മാതൃ മാതാപിതാക്കളും, 1930-കളുടെ അവസാനം എടുത്ത ചിത്രം.
സോവിയറ്റ് യൂണിയന്റെ ഘടക റിപ്പബ്ലിക്കുകളിലൊന്നായിരുന്ന റഷ്യൻ സോവിയറ്റ് ഫെഡറേറ്റീവ് സോഷ്യലിസ്റ്റ് റിപ്പബ്ലിക്കിൽ 1931 മാർച്ച് 2 ന് സ്റ്റാവ്‌റോപോൾ ക്രായിലെ പ്രിവോൾനോയ് ഗ്രാമത്തിലാണ് ഗോർബച്ചേവ് ജനിച്ചത്.
അക്കാലത്ത്, പ്രിവോൾനോയ് റഷ്യൻ വംശജർക്കിടയിലും ഉക്രേനിയൻ വംശജർക്കിടയിലുമായി ഏതാണ്ട് തുല്യമായി വിഭജിക്കപ്പെട്ടിരുന്നു.
ഗോർബച്ചേവിന്റെ പിതൃ കുടുംബം നിരവധി തലമുറകൾക്ക് മുമ്പ് വൊറോനെഷിൽ നിന്ന് ഈ പ്രദേശത്തേക്ക് താമസം മാറിയ റഷ്യൻ വംശജരും അദ്ദേഹത്തിന്റെ മാതൃകുടുംബം ഉക്രേനിയൻ വംശീയ പാരമ്പര്യമുള്ള ചെർണിഹിവിൽ നിന്ന് കുടിയേറിയവരുമായിരുന്നു.
ജനനസമയത്ത് മാതാപിതാക്കൾ അദ്ദേഹത്തിന് വിക്ടർ എന്നാണ് പേരിട്ടതെങ്കിലും ഒരു ഓർത്തഡോക്സ് ക്രിസ്ത്യാനിയായിരുന്ന മാതാവിൻറെ നിർബന്ധപ്രകാരം ഒരു രഹസ്യ സ്നാനം നടത്തുകയും അവിടെവച്ച് മുത്തച്ഛൻ അദ്ദേഹത്തിന് മിഖായേൽ എന്ന് നാമകരണം നടത്തുകയും ചെയ്തു.
പിതാവ് സെർജി ആൻഡ്രേവിച്ച് ഗോർബച്ചേവുമായി അദ്ദേഹം അടുത്ത ബന്ധം പുലർത്തിയിരുന്നുവെങ്കിലും അദ്ദേഹത്തിൻറെ മാതാവ് മരിയ പന്തലെയേവ്ന ഗോർബച്ചേവ (മുമ്പ്, ഗോപ്കലോ), കഠനി മനസ്കയും ശിക്ഷിക്കുന്ന പ്രകൃതക്കാരിയുമായിരുന്നു.
പരമ ദരിദ്രരായിരുന്ന അദ്ദേഹത്തിൻറെ മാതാപിതാക്കൾ കർഷകരായിരുന്നു.
1928-ൽ കൗമാരപ്രായത്തിൽ തന്നെ വിവാഹിതരായ അവർ പ്രാദേശിക പാരമ്പര്യമനുസരിച്ച്, സ്വന്തമായി ഒരു കുടിൽ പണിയുന്നതിന് മുമ്പ്, സെർജിയുടെ പിതാവിന്റെ മൺചുമരുള്ള കുടിലിലാണ് ആദ്യം താമസിച്ചിരുന്നത്.
കമ്മ്യൂണിസ്റ്റ് പാർട്ടിയാൽ നിയന്ത്രിക്കപ്പെട്ടിരുന്ന ഒരു ഏകകക്ഷി രാഷ്ടമായിരുന്ന സോവിയറ്റ് യൂണിയൻ ഗോർബച്ചേവിന്റെ കുട്ടിക്കാലത്ത് ജോസഫ് സ്റ്റാലിന്റെ നേതൃത്വത്തിൻകീഴിലായിരുന്നു.
തന്റെ മാർക്‌സിസ്റ്റ്-ലെനിനിസ്റ്റ് ആശയങ്ങൾക്ക് അനുസൃതമായി, രാജ്യത്തെ ഒരു സോഷ്യലിസ്റ്റ് സമൂഹമാക്കി മാറ്റാൻ സഹായിക്കുമെന്ന് വിശ്വസിച്ചിരുന്ന സ്റ്റാലിൻ ബഹുജന ഗ്രാമീണ കൂട്ടായ്മയുടേതായ ഒരു പദ്ധതി ആരംഭിച്ചിരുന്നു.
ഗോർബച്ചേവിന്റെ മാതൃ മുത്തച്ഛൻ കമ്മ്യൂണിസ്റ്റ് പാർട്ടിയിൽ ചേരുകയും 1929-ൽ ഗ്രാമത്തിലെ ആദ്യത്തെ കോൽഖോസ് (കൂട്ടു കൃഷിയിടം) രൂപീകരിക്കാൻ സഹായിക്കുകയും അതിന്റെ ചെയർമാനായിത്തീരുകയും ചെയ്തു.
ഈ കൃഷിയിടം പ്രിവോൾനോയ് ഗ്രാമത്തിന് പുറത്ത് ഏകദേശം 19 കിലോമീറ്റർ (12 മൈൽ) ദൂരെയായിരുന്നു.
മൂന്ന് വയസ്സുള്ളപ്പോൾ, ഗോർബച്ചേവ് മാതാപിതാക്കളുടെ വീട് വിട്ട് കൊൽഖോസിലേക്ക് മാതൃ മുത്തശ്ശിമാർക്കൊപ്പം താമസം മാറ്റി.
രാജ്യം അപ്പോൾ 1930-1933-ലെ ക്ഷാമം അനുഭവിക്കുകയും, അതിൽ ഗോർബച്ചേവിന്റെ രണ്ട് പിതൃസഹോദരന്മാരും ഒരു അമ്മായിയും മരണമടയുകയും ചെയ്തു.
ഇതിനെത്തുടർന്ന് മഹത്തായ ശുദ്ധീകരണം നടക്കുകയും ( ഗ്രേറ്റ് പർജ് എന്ന പേരിൽ 1936-1938 കാലഘട്ടത്തിൽ സോവിയറ്റ് റഷ്യയിൽ നടന്ന വൻതോതിൽ ഉള്ള കൂട്ടക്കൊലകൾ) അതിൽ "ജനങ്ങളുടെ ശത്രുക്കൾ" എന്ന് ഏകപക്ഷീയമായി ആരോപിക്കപ്പെട്ട വ്യക്തികളും, ട്രോട്സ്കിസം പോലെ മാർക്സിസത്തിന്റെ എതിർ വ്യാഖ്യാനങ്ങളോട് അനുഭാവം പുലർത്തുന്നവർ ഉൾപ്പെടെയുള്ളവർ, അറസ്റ്റ് ചെയ്യപ്പെടുകയും വധിക്കപ്പെട്ടില്ലെങ്കിൽ ലേബർ ക്യാമ്പുകളിൽ പാർപ്പിക്കപ്പെടുകയും ചെയ്തു.
ഗോർബച്ചേവിന്റെ രണ്ട് മുത്തച്ഛന്മാരും ഇക്കാലത്ത് അറസ്റ്റിലാകുകയും (1934-ൽ അദ്ദേഹത്തിന്റെ മാതൃമുത്തച്ഛൻ, 1937-ൽ പിതൃമുത്തച്ഛൻ) മോചിപ്പിക്കപ്പെടുന്നതിന് മുമ്പ് ഗുലാഗ് ലേബർ ക്യാമ്പുകളിൽ പാർപ്പിക്കപ്പെടുകയും ചെയ്തു.
1938 ഡിസംബറിൽ മോചിതനായ ശേഷം, ഗോർബച്ചേവിന്റെ മാതൃമുത്തച്ഛൻ രഹസ്യ പോലീസിനാൽ പീഡിപ്പിക്കപ്പെട്ടതിനെക്കുറിച്ച് ചർച്ച ചെയ്യുകയും ഈ വിവരണം ഗോർബച്ചേവിനെ ബാല്യത്തിൽ ഒട്ടേറെ സ്വാധീനിക്കുകയും ചെയ്തു.
1939-ൽ രണ്ടാം ലോക മഹായുദ്ധം പൊട്ടിപ്പുറപ്പെട്ടതിനെ തുടർന്ന് 1941 ജൂൺ മാസത്തിൽ‌ ജർമ്മൻ സൈന്യം സോവിയറ്റ് യൂണിയനിൽ അധിനിവേശം നടത്തി.
1942-ൽ ജർമ്മൻ സൈന്യം ഏതാണ് നാലര മാസത്തോളം പ്രിവോൾനോയെ കൈവശപ്പെടുത്തി.
സോവിയറ്റ് ചെമ്പടയിൽ ചേർന്ന് ഒരു മുൻനിര പോരാളിയായി മാറിയ ഗോർബച്ചേവിന്റെ പിതാവ് യുദ്ധരംഗത്ത് മരിച്ചതായി തെറ്റായി വ്യാഖ്യാനിക്കപ്പെടുകയും പിന്നീട് കുർസ്‌ക് യുദ്ധ മുന്നണിയിൽ പരിക്കേറ്റ് കുടുംബത്തിലേക്ക് മടങ്ങുകയും ചെയ്തു.
യുദ്ധത്തിൽ ജർമ്മനി പരാജയപ്പെട്ടതിനുശേഷം, ഗോർബച്ചേവിന്റെ മാതാപിതാക്കൾക്ക് 1947-ൽ തങ്ങളുടെ രണ്ടാമത്തെ പുത്രൻ അലക്സാണ്ടർ ജനിച്ചു.
ഇവർ രണ്ടുപേരുമായിരുന്നു മാതാപിതാക്കളുടെ ആകെയുള്ള സന്താനങ്ങൾ.
ഗ്രാമത്തിലെ വിദ്യാലയം യുദ്ധസമയത്ത് കൂടുതൽ സമയവും അടഞ്ഞുകിടന്നിരുന്നെങ്കിലും 1944 ലെ ശരത്കാലത്ത് വീണ്ടും പ്രവർത്തനമാരംഭിച്ചു.
ഗോർബച്ചേവ് മടങ്ങിവരാൻ ആഗ്രഹിച്ചില്ല, എന്നിരുന്നാലും അദ്ദേഹം പഠനത്തിൽ മികവ് പുലർത്തിയിരുന്നു.
പരന്ന വായനാശീലമുണ്ടായിരുന്ന അദ്ദേഹം തോമസ് മെയ്ൻ റീഡിനേ പ്പോലെയുളളവരുടെ പാശ്ചാത്യ നോവലുകളും ഒപ്പം വിസാരിയോൺ ബെലിൻസ്കി , അലക്സാണ്ടർ പുഷ്കിൻ , നിക്കോളായ് ഗോഗോൾ , മിഖായേൽ ലെർമോണ്ടോവ് തുടങ്ങിയവരുടെ കൃതികളും അത്യാർത്തിയോടെ വായിച്ചു.
1946-ൽ അദ്ദേഹം സോവിയറ്റ് രാഷ്ട്രീയ യുവജന സംഘടനയായ കൊംസോമോളിൽ ചേർന്നുകൊണ്ട് പ്രാദേശിക സംഘത്തിൻറെ നേതാവായിത്തിരുകയും, തുടർന്ന് ജില്ലയിലെ കൊംസോമോൾ കമ്മിറ്റിയിലേക്ക് തിരഞ്ഞെടുക്കപ്പെടുകയും ചെയ്തു.
പ്രൈമറി സ്കൂളിൽ നിന്ന് മൊളോടോവ്സ്കോയിയിലെ ഹൈസ്കൂളിലേക്ക് മാറിയ അദ്ദേഹം അവിടെ താമിസിച്ചുകൊണ്ട്; വാരാന്ത്യങ്ങളിൽ മാത്രം 19 കിലോമീറ്റർ (12 മൈൽ) വീട്ടിലേക്ക് നടന്ന് പോയിരുന്നു.
വിദ്യാലയത്തിലെ നാടകസംഘത്തിലെ അംഗമെന്ന നിലയിൽ കായിക, സാമൂഹിക പ്രവർത്തനങ്ങൾ സംഘടിപ്പിച്ചിരുന്ന അദ്ദേഹം സ്‌കൂളിലെ പ്രഭാത വ്യായാമ ക്ലാസിന് നേതൃത്വം നൽകുകയും ചെയ്തു.
1946 മുതൽ തുടർച്ചയായി അഞ്ച് വേനൽക്കാലങ്ങൾക്കുശേഷം, ഒരു കൂട്ടുകൃഷിയിടം പ്രവർത്തിപ്പിക്കുന്നതിൽ പിതാവിനെ സഹായിക്കാൻ വീട്ടിലേക്ക് മടങ്ങിയ അദ്ദേഹം, ആ സമയത്ത് പിതാവുമൊത്ത് ചിലപ്പോൾ ദിവിസം 20 മണിക്കൂർ വരെ ജോലി ചെയ്തിരുന്നു.
1948-ൽ അവർ 8,000 സെന്റർ (ക്വിന്റൽ) ധാന്യങ്ങൾ വിളവെടുത്തതോടെ, ഈ നേട്ടത്തിൻറെ പേരിൽ സെർജിക്ക് ഓർഡർ ഓഫ് ലെനിനും അദ്ദേഹത്തിന്റെ പുത്രന് ഓർഡർ ഓഫ് റെഡ് ബാനർ ഓഫ് ലേബർ പുരസ്കാരവും ലഭിച്ചു.
ഗോർബച്ചേവ് 2022 ഓഗസ്റ്റ് 30-ന് മോസ്കോയിലെ സെൻട്രൽ ക്ലിനിക്കൽ ഹോസ്പിറ്റലിൽ വച്ച് 91-ആം വയസ്സിൽ അന്തരിച്ചു.
ഗോർബച്ചേവിന്റെ അന്ത്യാഭിലാഷ പ്രകാരം അദ്ദേഹത്തിൻറെ മൃതദേഹം 1999-ൽ അന്തരിച്ച ഭാര്യ റൈസയുടെ ശവകുടീരത്തിന് സമീപം 2022 സെപ്റ്റംബർ 3ന് മോസ്കോയിലെ നോവോഡെവിച്ചി സെമിത്തേരിയിൽ സംസ്കരിച്ചു.
മിഖായേൽ താൾ ഇംഗ്ലീഷ് വിലാസം https://ml.wikipedia.org/wiki/Mikhail_Tal
ലോക ചെസ്സ് ചരിത്രത്തിലെ ഏറ്റവും  പ്രതിഭാശാലിയായ കളിക്കാരിലൊരാളാണു സോവിയറ്റ് - ലാത്വിയയിൽ ജനിച്ച മിഖായേൽ താൾ ( Михаил Нехемьевич Таль , ജനനം: നവം 9, 1936 – ജൂൺ 28, 1992 ) എട്ടാമത്തെ ലോകചാമ്പ്യൻ കൂടിയാണ് താൾ.
മിഷ എന്ന വിളിപ്പേരുള്ള  താൾ ഡോക്ടറായ പിതാവിന്റെ ചെസ്സ് കരുനീക്കങ്ങൾ കണ്ട് ആകൃഷ്ടനായി ആണ് ചെസ്സിന്റെ ലോകത്തിലേയ്ക്കു  കടന്നു വന്നത്.